ชีวิตและความสำเร็จของ Walt Disney บุคคลที่ได้รับรางวัลออสการ์มากที่สุดในโลก
วอลต์ ดิสนีย์ (Walt Disney) คือบุคคลที่ได้รับรางวัลออสการ์มากที่สุดในโลกขณะนี้ เขาได้รับรางวัลออสการ์มาทั้งหมด 26 รางวัลในช่วงชีวิต จากการเข้าชิงรางวัลออสการ์ 59 ครั้ง โดยแบ่งเป็นรางวัลจากการชนะ 22 ครั้งจากผลงาน และอีก 4 ครั้งจากรางวัลเกียรติยศ ซึ่งวอลต์เคยชนะรางวัลออสการ์และได้รับรางวัลเกียรติยศในปีเดียวกัน เมื่อปี 1932 โดยรางวัลเกียรติยศมอบให้เขาในการสร้างตัวการ์ตูนมิกกี้เมาส์ ส่วนรางวัลออสการ์ที่เขาชนะนั้นได้จากเรื่อง Flowers and Trees ในสาขาการ์ตูนเรื่องสั้นยอดเยี่ยมSalvador Dali กับ Walt Disneyเขาคือใคร? สำคัญอย่างไร?วอลเตอร์ อีเลียส ดิสนีย์ (Walter Elias Disney) เกิดเมื่อวันที่ 5 ธันวาคม 1901 ที่เมืองชิคาโก รัฐอิลลินอยส์ และเสียชีวิตด้วยโรคมะเร็งปอด เมื่อวันที่ 15 ธันวาคม 1966 ขณะอายุ 65 ปี ที่เมืองเบอร์แบงก์ รัฐแคลิฟอร์เนีย วอลต์ เป็นที่รู้จักในฐานะนักสร้างการ์ตูน นักพากย์เสียง และผู้อำนวยการสร้าง เขาเป็นผู้บุกเบิกอุตสาหกรรมภาพยนตร์แอนิเมชันของอเมริกา เป็นบุคคลแรกที่สร้างภาพยนตร์การ์ตูนแบบสี และเป็นผู้ก่อตั้ง The Walt Disney Company ร่วมกับพี่ชายของเขา รอย ดิสนีย์ (Roy Disney) ซึ่งต่อมาได้กลายเป็นหนึ่งในบริษัทสื่อที่ประสบความสำเร็จสูงสุดตลอดกาล วอลต์ชื่นชอบและสนใจในการวาดรูปตั้งแต่เด็ก เขาทำงานวาดภาพประกอบโฆษณาเมื่ออายุ 18 ปี จากนั้นได้ย้ายไปอยู่ที่แคลิฟอร์เนียช่วงต้นยุค 1920 เพื่อก่อตั้ง Disney Brothers Studio กับ รอย พี่ชายของเขา (ปี 1986 เปลี่ยนชื่อเป็น The Walt Disney Company) โดยในปี 1928 เป็นครั้งแรกที่วอลต์ร่างภาพตัวการ์ตูนมิกกี้เมาส์ขึ้นมา และปรากฏตัวครั้งแรกในเรื่อง Steamboat Willie ซึ่งถือเป็นการ์ตูนเสียงแบบซิงโครไนซ์เรื่องแรกของโลก และกลายเป็นสัญลักษณ์ทางการและมาสคอตของดิสนีย์จนถึงทุกวันนี้เมื่อบริษัทเติบโตขึ้นเรื่อยๆ วอลต์ได้สร้างภาพยนตร์การ์ตูนแบบยาว โดยใส่เสียงและสีเข้าไป ซึ่งผลงานที่ออกมานั้น เช่น Snow White and the Seven Dwarfs (1937) Pinocchio (1940) Dumbo (1941) และ Bambi (1942)ช่วงต้นยุค 1950 วอลต์ ดิสนีย์ เริ่มวางแผนสร้างสวนสนุก และในปี 1955 เขาได้เปิดตัวสวนสนุกแห่งแรกชื่อ ดิสนีย์แลนด์ ที่อนาไฮม์ รัฐแคลิฟอร์เนีย เขานำรายได้มาใช้เป็นทุนในการสร้างรายการโทรทัศน์อย่าง Walt Disneys Disneyland และ The Mickey Mouse Club ต่อมาในปี 1965 เขาเริ่มวางแผนสร้างสวนสนุกแห่งใหม่ ในชื่อ Walt Disney World ซึ่งหัวใจหลักคือเมืองแห่งอนาคต ชื่อ Experimental Prototype Community of Tomorrow หรือ เอ็ปคอต (Epcot) แต่น่าเสียดายที่เขาเสียชีวิตก่อนที่สวนสนุกวอลต์ ดิสนีย์ เวิลด์ และ เอ็ปคอต จะสร้างเสร็จวอลต์ได้รางวัลอะไรบ้างหลักๆ แล้ว 22 รางวัลออสการ์ที่วอลต์ได้รับส่วนใหญ่ชนะในสาขาการ์ตูนเรื่องสั้นยอดเยี่ยม เช่นเรื่อง The Three Little Pigs (1933) The Tortoise and the Hare (1934) Three Orphan Kittens (1935) Ferdinand the Bull (1938) The Ugly Duckling (1939) และรางวัลออสการ์ที่เขาชนะหลังจากเสียชีวิตคือ Winnie the Pooh and the Blustery Day (1968) วอลต์ ดิสนีย์ เคยมีชื่อเข้าชิงรางวัลลูกโลกทองคำ (Golden Globes) 3 ครั้ง แต่ไม่ชนะ เขากลับได้รางวัล Special Achievement Awards จากเวทีนี้ไปสองรางวัลจากเรื่อง Bambi (1942) และเรื่อง The Living Desert (1953) และยังได้รับรางวัลเกียรติยศ Cecil B. DeMille Award อีกด้วยนอกจากนี้ เขามีชื่อเข้าชิงรางวัล Emmy Awards ถึง 4 ครั้ง ชนะไป 1 ครั้ง ในสาขาผู้อำนวยการสร้างยอดเยี่ยมจากรายการซีรีส์ทางโทรทัศน์ Disneylandรูปปั้นที่ Tokyo Disneyland ทำความรู้จักวอลต์ผ่านหนังที่สร้างจากชีวิตเขาภาพยนตร์ชีวประวัติของ วอลต์ ดิสนีย์ เรื่อง Walt Before Mickey (2015) สร้างขึ้นมาจากหนังสือเรื่อง Walt Before Mickey: Disneys Early Years 1919-1928 เขียนโดย ทิโมธี เอส ซูซานิน (Timothy S. Susanin) เนื้อเรื่องเล่าถึงเหตุการณ์ชีวิตในวัยเด็กของเขา สู่ช่วงวัยรุ่น ไปจนถึงช่วงเริ่มลองทำธุรกิจ ที่ก่อตั้งบริษัท Laugh-O-Gram Studio และ The Walt Disney Company ร่วมกับเพื่อนนักสร้างการ์ตูนแอนิเมชันอย่าง อับบ์ ไอเวิร์คส (Ub Iwerks) และพี่ชายของเขา รอย ดิสนีย์ เรื่อง Saving Mr. Banks (2013) ถึงแม้ว่าจะไม่ได้เกี่ยวกับ วอลต์ ดิสนีย์ โดยตรง แต่เนื้อหาในภาพยนตร์เล่าถึง พี. แอล. เทรเวอร์ส (P. L. Travers) นักเขียนเรื่อง แมรี ป๊อปปิ้นส์ (Mary Poppins) หนังสือวรรณกรรมเยาวชนอมตะที่ได้รับความนิยมอย่างมาก โดย วอลต์ ดิสนีย์ ต้องการสร้างภาพยนตร์จากหนังสือเรื่องนี้ของเธอ ตลอดทั้งเรื่องเราจะได้เรียนรู้ถึงลักษณะนิสัยและความตั้งใจของตัวละครทั้งสองฝ่าย เจ้าของบทนำภาพยนตร์เรื่องนี้คือสองเจ้าของรางวัลออสการ์ อย่าง ทอม แฮงส์ รับบทเป็น วอลต์ ดิสนีย์ และ เอ็มมา ทอมป์สัน รับบทเป็น พี. แอล. เทรเวอร์ส Disneyland ParisDisneyland California ในปี 1977ภาพรวมธุรกิจดิสนีย์ในทุกวันนี้ปฏิเสธไม่ได้เลยว่าขณะนี้ บริษัท วอลต์ ดิสนีย์ ได้กลายเป็นบริษัทยักษ์ใหญ่ที่ประกอบกิจการหลากหลายรูปแบบ พร้อมมีบริษัทย่อยหลายหน่วย จากจุดเริ่มต้นของบริษัทเล็กๆ ที่มีพนักงานไม่กี่คน วอลต์ ดิสนีย์ ได้เติบโตขึ้นเรื่อยๆ จนทุกวันนี้มีพนักงานเกือบสองแสนคนปัจจุบันรายได้รวมของบริษัทอยู่ที่ 54940 ล้านเหรียญสหรัฐ มีทรัพย์สินทั้งหมดรวม 91580 ล้านเหรียญสหรัฐ ทำกำไรไป 8990 ล้านเหรียญสหรัฐ และมีมูลค่าราคาตลาดอยู่ที่ 178000 ล้านเหรียญสหรัฐ ดิสนีย์มีบริษัทลูกมากมาย ทั้งค่ายหนังอย่าง พิกซาร์ (Pixar Animation Studios) มาร์เวล เอ็นเตอร์เทนเมนต์ (Marvel Entertainment) ลูคัสฟิล์ม (Lucasfilm Ltd.) ช่องโทรทัศน์ ABC ESPN และ Freeform นอกจากนี้ยังมีร้านขายสินค้า Disney Store อยู่ทั่วโลก จำหน่ายทั้งของเล่น เสื้อผ้า หนังสือ และเกมอีกด้วย ที่ขาดไปไม่ได้คือธุรกิจสวนสนุกที่เป็นที่รู้จักอย่าง ดิสนีย์แลนด์ ขณะนี้มีอยู่ทั้งหมด 5 แห่ง แคลิฟอร์เนีย โตเกียว ฮ่องกง ปารีส เซี่ยงไฮ้ และสวนสนุกที่ฟลอริดาในชื่อ วอลต์ ดิสนีย์ เวิลด์ (Walt Disney World) ภายในประกอบไปด้วย 4 สวนสนุก 2 สวนน้ำ และรีสอร์ตถึง 27 แห่งและล่าสุดที่เพิ่งผ่านไปไม่นาน ดิสนีย์ได้ซื้อบริษัท 21st Century Fox ไปในมูลค่า 52400 ล้านเหรียญสหรัฐครบรอบสิบปี Marvel Studiosอ้างอิง:
วอลต์ย้ายไปอยู่ที่แคลิฟอร์เนียช่วงต้นยุค 1920 เพื่อก่อตั้ง Disney Brothers Studio กับ รอย พี่ชายของเขา โดยในปี 1928 เป็นครั้งแรกที่วอลต์ร่างภาพตัวการ์ตูนมิกกี้เมาส์ขึ้นมา22 รางวัลออสการ์ที่วอลต์ได้รับส่วนใหญ่ชนะในสาขาการ์ตูนเรื่องสั้นยอดเยี่ยม เช่นเรื่อง The Three Little Pigs (1933) The Tortoise and the Hare (1934) และรางวัลออสการ์ที่เขาชนะหลังจากเสียชีวิตคือ Winnie the Pooh and the Blustery Day (1968) ปัจจุบันบริษัทวอลต์ดิสนีย์มีรายได้รวมอยู่ที่ 54940 ล้านเหรียญสหรัฐ มีทรัพย์สินทั้งหมดรวม 91580 ล้านเหรียญสหรัฐ ทำกำไรไป 8990 ล้านเหรียญสหรัฐ และมีมูลค่าราคาตลาดอยู่ที่ 178000 ล้านเหรียญสหรัฐ 